钦定古今图书集成/明伦汇编/人事典/第021卷 > 《图书编》 > 《五脏六腑之官》
## 钦定古今图书集成/明伦汇编/人事典/第021卷 > 《图书编》 > 《五脏六腑之官》

心者，君主之官，神明出焉；肺者，相传之官，治节出焉；
肝者，将军之官，谋虑出焉；肾者，作强之官，技巧出焉；
脾胃者，仓廪之官，五味出焉；胆者，中正之官，决断出
焉；膻中者，臣使之官，喜乐出焉；小肠者，受盛之官，化
物出焉；大肠者，传道之官，变化出焉；膀胱者，州都之
官，津液藏焉，气化则能出矣。三焦者，决渎之官，水道
出焉。凡此十二官者，不得相失也。主明则下安，以此
养生则寿，没世不殆，以为天下则昌。主不明则十二
官危，使道闭塞而不通，以此养生则殆，以为天下者
其宗大危。戒之戒之。故曰：“心者，一身之主宰，万事之
本根也。”